
Oznámenie o vyhlásení obchodnej verejnej súťaže

podľa ustanovení § 281 až § 288 Obchodného zákonníka v znení neskorších predpisov na podávanie návrhov  na uzavretie  Zmluvy o dielo na dodávku stavebných prác  za účelom zhotovenia stavby „Horné Opatovce skládka odpadov, 1. Etapa – 2. Časť“
PODMIENKY OBCHODNEJ VEREJNEJ SÚŤAŽE

1. Identifikácia vyhlasovateľa
Názov: 
Technické služby – Žiar nad Hronom, a.s.
Sídlo:

SNP 131, 965 01 Žiar nad Hronom    
IČO:       
44 877 315
V zastúpení: Zuzana Gallová, prokurista
Kontaktná osoba vyhlasovateľa: 
Mgr. Roman Zaťko

InovaGroup a.s., Štúrova 13, Bratislava
Tel.č.: +421 908 927 972
vyhlasuje

obchodnú verejnú súťaž

na výber navrhovateľa na uzavretie Zmluvy o dielo na dodávku stavebných prác  za účelom zhotovenia stavby „Horné Opatovce skládka odpadov, 1. Etapa – 2. Časť“
2. Špecifikácia predmetu obchodnej verejnej súťaže

Úprava skládkovacích plôch v rámci stavby Horné Opatovce - skládka odpadov, 1.etapa - 2.časť rieši využitie územia vybudovaných a skolaudovaných skládkovacích plôch 1.etapy skládky a zosúladenie výstavby s novými predpismi v odpadovom hospodárstve, hlavne Zákonom č.223/2001 Z.z. v znení neskorších predpisov, Vyhláškou MŽP SR č.283/2001 Z.z. a Vyhláškou MŽP SR č.509/2002 Z.z., s ohľadom na požiadavky prevádzkovateľa pri postupe zavážania priestoru skládky. Výstavba tejto časti nadväzuje na vybudované skládkové priestory 1.etapy - 1.časti a bude využívať vybudované prevádzkové objekty skládky odpadov. 

Predmetom projektovej dokumentácie stavby 1.etapy – 2.časti je výstavba zabezpečených skládkovacích plôch predmetnej skládky odpadov v rozsahu pôvodného skládkového telesa po odťažení uložených odpadov z tohto priestoru a vykonaní uzatvorenia a rekultivácie 1.časti 1.etapy v lokalite Horné Opatovce. Realizácia navrhovanej úpravy skládkovacích plôch sa nedelí na menšie etapy. 

Účelom stavby je vybudovanie 2.časti 1.etapy organizovanej skládky odpadov na odpad, ktorý nie je nebezpečný v zmysle Vyhlášky MŽP SR č. 283/2001 Z.z. v znení neskorších predpisov a predpisov platných v SR pre zriadenie a prevádzkovanie skládky odpadov ako zariadenia na zneškodňovanie odpadov skládkovaním rozšírením vybudovaných a prevádzkovaných skládkovacích plôch. Konštrukcia skládky a jej prevádzka zabezpečujú podmienky pre bezpečné zneškodňovanie nie nebezpečných odpadov.
Termín obhliadky si môžu uchádzači dohodnúť telefonicky s poverenou osobou vyhlasovateľa, ktorou je Mgr. Roman Zaťko, tel. +421 908 927 972. Bližšie informácie na adrese  inovagroup@inovagroup.sk
3. Typ zmluvy

Zmluva o dielo podľa zákona č. 513/1991 Zb. Obchodný zákonník v znení neskorších predpisov.
4. Lehota a spôsob predloženia návrhu

Súťaž sa začína dňom jej uverejnenia na web stránke vyhlasovateľa www.tsziar.sk .  Navrhovateľ predkladá svoj návrh v zmysle nasledovných inštrukcií:

a) Deň, mesiac, rok a hodina, dokedy sa môžu predkladať návrhy: 
do 25. 1. 2012 do 12,00 hod.- rozhodujúci je dátum doručenia  návrhu vyhlasovateľovi.

b) Adresa, na ktorú sa má návrh doručiť:

Technické služby – Žiar nad Hronom, a.s.
SNP 131
965 01 Žiar nad Hronom
c) Jazyk v ktorom sa musí písomný návrh predložiť: slovenský/český
d) Forma predloženia návrhu: Všetky požadované dokumenty, ktoré budú súčasťou súťažného návrhu je nutné doručiť v písomnej forme  v uzavretom obale označenom názvom a sídlom navrhovateľa a heslom:

„Obchodná verejná súťaž – Horné Opatovce skládka odpadov, 1. Etapa – 2. Časť -NEOTVÁRAŤ“.

e) Predložený návrh musí okrem iného obsahovať najmä:

- identifikačné údaje navrhovateľa (pri F.O.: meno, priezvisko, rodné priezvisko, dátum  narodenia, rodné číslo, adresa trvalého bydliska:  pri P.O.: obchodné meno, sídlo, IČO, DIČ, IČ DPH, štatutárny orgán s uvedením oprávnenosti ku konaniu

- originál alebo overenú kópiu dokladu oprávňujúceho poskytovať služby, dodávať tovar alebo vykonávať stavebné práce súvisiace s predmetom obchodnej súťaže 
- označenie kontaktnej osoby navrhovateľa, telefonický kontakt a emailovú adresu, na ktorú mu bude zaslaná výzva na účasť v elektronickej aukcii, prístupové údaje do elektronickej aukcie , a na ktorú mu bude doručený výsledok obchodnej verejnej súťaže,

- návrh celkovej zmluvnej ceny diela a to nasledovne:

1. Celková cena diela Horné Opatovce skládka odpadov, 1. Etapa – 2. Časť (SO01-06) Vybudovanie skládkovacích priestorov a mostovej váhy

Celková cena bez DPH:


DPH 20%:


Celková cena s DPH:

2. Celková cena diela Horné Opatovce skládka odpadov, 1. Etapa – 2. Časť SO 10 Uzatvorenie a rekultivácia skládky
Celková cena bez DPH:


DPH 20%:


Celková cena s DPH:
- písomné prehlásenie navrhovateľa, že súhlasí s podmienkami verejnej obchodnej súťaže uvedenými v článku 6 tohto oznámenia
- meno/á stavbyvedúceho/stavbyvedúcich dodávateľa spolu s overenou kópiou dokladu/ov oprávňujúcich na výkon uvedenej činnosti, ktorý/í bude/budú zodpovedný/í za výkon tejto činnosti počas realizácie diela

- odberateľom potvrdenú minimálne 1 referenciu za zhotovenie diela – výstavby novej skládky odpadov, resp. uzatvorenie a rekultivácia skládky odpadov, pričom vo finančnom vyjadrení musí ísť o zákazku v celkovej hodnote minimálne 600tis. EUR (slovom šesťstotisíc EUR) realizovanú v rokoch 2007 -2011. 
- návrh zmluvy o dielo podľa zákona č. 513/1991 Zb. Obchodný zákonník v znení neskorších predpisov, ktorý musí obsahovať:

· identifikačné údaje zhotoviteľa diela

· špecifikáciu predmetu diela 

· lehotu na dodanie diela, ktorá nesmie byť dlhšia ako 6 mesiacov odo dňa účinnosti zmluvy

· zmluvnú cenu

· lehotu splatnosti faktúr, pričom táto nesmie byť kratšia ako 60 dní odo dňa doručenia faktúry objednávateľovi diela

· záručnú dobu na dielo, pričom táto nesmie byť kratšia ako 48 mesiacov odo dňa vydania kolaudačného rozhodnutia na dielo príslušným stavebným úradom

Súťažné návrhy doručené iným  spôsobom, alebo po stanovenom termíne odovzdania nebudú do obchodnej verejnej súťaže prijaté. Návrh nemožno odvolať po jeho doručení vyhlasovateľovi.

5. Rozsah a úplnosť súťažného návrhu

Návrh  musí byť predložený v súlade s podmienkami  súťaže a v požadovanom rozsahu.

6.   Spôsob výberu najvýhodnejšieho návrhu na uzavretie zmluvy

Vyhodnotenie návrhov prebehne v dvoch kolách. Prvým kolom bude úvodné úplné vyhodnotenie predložených návrhov. Druhým kolom bude elektronická aukcia, do ktorej  bude možné zahrnúť len tie návrhy, ktorých obsah bude zodpovedať súťažným podmienkam. Týmto navrhovateľom bude elektronickými prostriedkami doručená výzva na účasť v elektronickej aukcii spolu s podmienkami aukcie. Výzva  a prístupové údaje budú navrhovateľovi doručené minimálne 48 hodín pred uskutočnením elektronickej aukcie, nie však neskôr ako 10 dní po úplnom úvodnom vyhodnotení návrhov. Výsledné poradie bude zostavené na základe automatizovaného systému vyhodnocovania ponúk prostredníctvom elektronickej aukcie.   Všetkým navrhovateľom bude oznámený výsledok obchodnej verejnej súťaže do 15 dní odo dňa ukončenia elektronickej aukcie, pričom navrhovateľ víťazného súťažného návrhu bude vyzvaný na uzatvorenie zmluvy o dielo.

7.  Kritéria výberu najvýhodnejšieho návrhu na uzatvorenie zmluvy

Vyhlasovateľ  pri vyhodnocovaní predložených ponúk bude hodnotiť jediné kritérium: CENA bez DPH
1. Celková cena diela Horné Opatovce skládka odpadov, 1. Etapa – 2. Časť (SO01-06) Vybudovanie skládkovacích priestorov a mostovej váhy

Celková cena bez DPH:


DPH 20%:


Celková cena s DPH:

Konečná celková zmluvná cena za celý zmluvný rozsah predmetu zákazky bez DPH, ktorou sa rozumie zmluvná cena za dodanie predmetu zákazky bez   DPH a ostatných odvodov v krajine uchádzača vo výške platnej ku dňu vyhlásenia nadlimitnej verejnej  súťaže.

[max. bodová hodnota je pre najnižšiu zmluvnú cenu, pri ostatných sa určí úmerou.]

  maximálne 80 bodov                        
2. Celková cena diela Horné Opatovce skládka odpadov, 1. Etapa – 2. Časť SO 10 Uzatvorenie a rekultivácia skládky
Celková cena bez DPH:


DPH 20%:


Celková cena s DPH:

Konečná celková zmluvná cena za celý zmluvný rozsah predmetu zákazky bez DPH, ktorou sa rozumie zmluvná cena za dodanie predmetu zákazky bez   DPH a ostatných odvodov v krajine uchádzača vo výške platnej ku dňu vyhlásenia nadlimitnej verejnej  súťaže.

[max. bodová hodnota je pre najnižšiu zmluvnú cenu, pri ostatných sa určí úmerou.]

  maximálne 20 bodov                        
8. Ďalšie podmienky vyhlasovateľa

a)  Vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona  č. 513/1991  Zb. Obchodného zákonníka,

b)  Vyhlasovateľ si vyhradzuje právo odmietnuť všetky predložené návrhy (§ 287 ods.2 zákona č.513/1991 Zb. Obchodného zákonníka) a ukončiť obchodnú verejnú súťaž bez výberu súťažného návrhu,

c) Návrh nemožno odvolať po jeho doručení vyhlasovateľovi,

d) Vyhlasovateľ si vyhradzuje právo meniť všetky uvedené podmienky obchodnej verejnej súťaže,

e) Vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,

f) Vyhlasovateľ si vyhradzuje právo v prípade zistenia neúplnosti súťažného návrhu z hľadiska  požiadaviek vyhlasovateľa uvedených v súťažným podkladoch vyradiť návrh z obchodnej verejnej súťaže,

g) Vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,
h) Vyhlasovateľ neuhrádza navrhovateľom  žiadne náklady spojené s účasťou v tejto obchodnej verejnej súťaži,

i) V prípade, že s navrhovateľom víťazného návrhu  nebude uzatvorená zmluva o dielo  z dôvodov na strane  navrhovateľa, môže vyhlasovateľ  uzavrieť zmluvu o dielo s navrhovateľom, ktorý  sa vo vyhodnotení obchodnej  verejnej súťaže   umiestnil ako ďalší v poradí,

j) Vyhlasovateľ je oprávnený rokovať o uzatvorení  zmluvy o dielo  aj v prípadoch, ak z akýchkoľvek dôvodov navrhovateľ , ktorého ponuka bola najnižšia, neuzavrie zmluvu o dielo v lehote určenej vyhlasovateľom súťaže,
9. Všeobecne záväzné právne predpisy dodržiavané pri verejnej obchodnej súťaži

a)zákon č. 513/1991 Zb. Obchodný zákonník v platnom znení

b) zákon č. 40/1964 Zb. Občiansky zákonník v platnom znení

V Žiari nad Hronom dňa 30. 12. 2011
Zuzana Gallová, v.r.
